stanford-oval/wikipedia huggingface dataset:
D.O. Málaga

D.O. Málagan viljelyalueet.
D.O. Málaga on viinialue ja laatumerkintä Andalusiassa, Espanjassa. Alueen viinejä kutsutaan málaga-viineiksi tai málagoiksi, ja ne poikkeavat valmistusmetodeiltaan ja luonteeltaan miedoista puna-, valko- ja roseeviineistä. Alueen tärkeimmät rypälelajikkeet ovat Pedro Ximénez ja Moscatel.
Alue

D.O. Málagan alueeseen kuuluu 66 kuntaa viidellä alueella: Axarquía, Montes, Norte, Costa Occidental ja Serranía de Ronda. Alue on sama kuin toisen D.O. -laatumerkinnän, D.O. Sierras de Málaga, jonka alla tuotetaan mietoja viinejä.
Valmistusmenetelmät

Málaga-viineihin kuuluu enimmäkseen väkevöityjä viinejä. Viinitislettä lisätään viiniin joko käymisen pysäyttämiseksi tai jo sokerinsa loppuun käyttäneen viinin väkevöimiseksi. Makeutta voidaan lisätä kokoonkeitetyllä rypälemehulla. Viinin kypsyttämisessä tyypillinen metodi on Solera. Rypäleterttujen paahtamista auringossa (sokeripitoisuuden lisäämiseksi) käytetään sekä Pedro Ximénez- että Moscatel-rypäleille.
Aiheesta muualla

Málagan viinimuseo (englanniksi)
Delfoin arkeologinen museo

| Delfoin arkeologinen museo Αρχαιολογικό Μουσείο Δελφών |
| --- | --- |
 Delfoin arkeologinen museo.
Tyyppi:  arkeologinen museo
Sijainti:  Delfoin arkeologinen alue, Delfoí, Fokis, Keski-Kreikka, Kreikka
Perustettu:  1903
Koordinaatit:  38°28′49″N, 22°29′59″E
 fiDelfoin arkeologinen museo 
   
Delfoin arkeologinen museo (kreik. Αρχαιολογικό Μουσείο Δελφών, Archaiologikó Mouseío Delfón) on arkeologinen museo Delfoin arkeologisen alueen yhteydessä Delfoín kunnassa Kreikassa. Se on yksi Kreikan merkittävimmistä arkeologisista museoista ja esittelee Delfoin arkeologiselta alueelta löydettyjä esineitä.
Historia ja rakennus

Museo on perustettu vuonna 1903. Sen tehtävänä oli alusta lähtien tarjota tila ranskalaisten Delfoin alueella suorittamissa kaivauksissa löydetylle esineistölle. Rakennusta laajennettiin vuosina 1935–1936. Nykyinen museo on syntynyt 1950-alkaneiden laajennusten myötä. Rakennus uusittiin viimeksi 1990-luvulla ja se valmistui vuonna 1999.
Museorakennus on kaksikerroksinen. Siinä on neljätoista näyttelysalia ja sen pinta-ala on 2 270 neliömetriä. Näyttelytilojen lisäksi rakennuksessa on löydösten säilytystiloja, konservointilaboratorio, kahvila ja matkamuistomyymälä.
Kokoelmat

Museon kokoelmiin kuuluu esineitä minolaiselta ja mykeneläiseltä ajalta roomalaiselle ajalle saakka. Merkittävimmät museoesineet ovat peräisin arkaaiselta, klassiselta ja hellenistiseltä kaudelta. Esineisiin lukeutuu pääasiassa rakennusten koristeosia, kuten friisejä, metooppeja ja akroterion-koristeita sekä patsaita ja muita votiivilahjoja Apollonin pyhäkköalueelta sekä läheiseltä Athene Pronaian pyhäkköalueelta, jotka jo antiikin aikana ovat muistuttaneet eräänlaista ulkoilmamuseota.
Museon tunnetuimpiin esineisiin kuuluvat saleittain:
Salit I ja II: Minolaisen ja mykeneläisen kauden sekä arkaaisen kauden votiivilahjat, jotka pääosin edeltävät Apollonin kultin tuloa alueelle; mukaan lukien pronssiset kolmijalat, kypärät, eläinfiguriinit, jalokivet sekä daidalista tyyppiä edustava kuros-patsas.
Sali III: Varhaisen arkaaisen kauden votiivilahjat, mukaan lukien Kleobis ja Biton -kurokset, sekä Sikyonilaisten aarrekammion koristeosat.
Sali IV: Arkaaisen kauden löydöt Delfoin pyhän tien votiivilahjakuopasta, sekä muun muassa hopeinen härkä.
Sali V: Sifnoslaisten aarrekammion sekä eräiden muiden rakennusten koristeosat, sekä Naksoslaisten sfinksi.
Sali VI: Apollonin temppelin koristeosat sekä arkaaiselta että klassiselta kaudelta.
Sali VII-VIII: Ateenalaisten aarrekammion koristeosat ja piirtokirjoitukset, mukaan lukien Delfoilaiset hymnit Apollonille sisältävä piirtokirjoitus, jossa on myös varhaista nuottikirjoitusta.
Sali IX: Athene Pronaian pyhäkköalueen aarrekammioiden (Doorilainen aarrekammio, Massalialaisten aarrekammio) sekä eräiden muiden rakennusten koristeosat sekä 400-luvun eaa. votiivilahjat, mm. joukko pronssipatsaita: peploforos, huilunsoittaja ja kaksi atleettia.
Sali X: Athene Pronaian pyhäkköalueen Tholoksen koristeosat.
Sali XI: Myöhäisen klassisen sekä hellenistisen kauden löydöt, mm. Daokhoksen votiivilahja, muita patsaita, Akanthos-pylväs tanssivine neitoineen sekä maailmannavan paikkaa merkinneen Delfoin Omfalos-kiven hellenistinen kopio.
Sali XII: Myöhäisen hellenistisen sekä roomalaisen kauden löydöt, mm. Aemilius Paulluksen pystyttämän muistomerkin friisit, Athene Pronaian temppelin pyöreä alttari sekä Antinooksen patsas.
Sali XIII: Delfoin ajomies (n. 470 eaa.), joka on tunnetuimpia kreikkalaisia veistoksia ja muutoin suhteellisen vähän säilyneen kreikkalaisen pronssiveistostaiteen mestariteoksia.
Sali XIV: Myöhäisen roomalaisen sekä varhaiskristillisen kauden löydöt, mukaan lukien Rooman keisarien patsaat sekä varhaiskristillisin symbolein merkityt rakennusten osat.
Kleobis ja Biton -kurokset, n. 580 eaa.
Naksoslaisten sfinksi, n. 560 eaa.
Kullasta ja norsunluusta tehdyn patsaan jäänteet, mahdollisesti Apollon, 500-luku eaa.
Kullasta ja hopeasta tehty härkä, 500-luku eaa.
Sifnoslaisten aarre­kammion itäpään koristeosat, n. 530–525 eaa.
Delfoin ajomies, n. 470 eaa.
Apollon-kyliks, n. 480–470 eaa.
Akanthos-pylväs ja maailmannapaa merkinnyt Omfalos-kivi.
Hagias. Osa Daokhoksen votiivilahjaa, n. 340 eaa.
Filosofin patsas, 200-luku eaa.
Delfoilaiset hymnit Apollonille sisältävä kivi Ateenalaisten aarre­kammiosta, n. 128 eaa.
Antinooksen patsas, n. 130–138.
Aiheesta muualla

Kuvia tai muita tiedostoja aiheesta Delfoin arkeologinen museo Wikimedia Commonsissa
Museo ulkoa.
Destrehan

| Destrehan |
| --- | --- |
 Destrehanin plantaasi.
 Destrehan
 Koordinaatit: 29°57′N, 90°22′W 
Valtio:  Yhdysvallat
Osavaltio:   Louisiana
Piirikunta:  St. Charles
Pinta-ala:  
 – Kokonaispinta-ala:  20 km²
 – Josta vettä:  3 km² 
Korkeus:  3 m
Väkiluku (2010):  11 535
 – Väestötiheys:  560 as./km²
Aikavyöhyke:  UTC-6 (kesäaika UTC-5)
Infobox OKVirheellinen NIMI-arvo: 
Destrehan on väestönlaskennallinen asuinpaikka (CDP) St. Charlesin piirikunnassa, Louisianan osavaltiossa Yhdysvalloissa. Sen väkiluku oli vuoden 2010 väestönlaskennassa 11 535.
Kunnan asukkaista 70 prosenttia on valkoisia, 6,8 prosenttia on afroamerikkalaisia ja 10,8 prosenttia on latinalaisamerikkalaisia. 96,8 prosenttia asukkaista on Yhdysvaltain kansalaisia. Kunnan väestön keski-ikä on 40,2 vuotta.
Dror Zahavi

| Dror Zahavi |
| --- | --- |
 Dror Zahavi ja Carolyn Genzkow Grimme-palkinnon palkintoseremoniassa vuonna 2011.
Henkilötiedot
Syntynyt: 6. helmikuuta 1959 (ikä 65) Tel Aviv
Ammatti:  elokuva- ja televisio-ohjaaja ja käsikirjoittaja
Aiheesta muualla
IMDb 
Elonet
Dror Zahavi (s. 6. helmikuuta 1959 Tel Aviv) on israelilainen ohjaaja ja käsikirjoittaja, joka on tehnyt enimmäkseen töitä televisioelokuvien ja -sarjojen parissa.
Zahavi syntyi Israelissa vuonna 1959. Hän muutti sieltä vuonna 1982 koulun jälkeen Itä-Saksaan, missä hän opiskeli ohjaamista stipendin turvin valtion taide- ja elokuvakoulussa Potsdamissa Babelsbergin kaupunginosassa sijaitsevassa Filmuniversität Babelsberg Konrad Wolfissa. Valmistuttuaan hän työskenteli elokuvakriitikkona Israelissa, ennen kuin vuonna 1991 muutti takaisin Berliiniin.
Filmografia

2021 Hermann, ohjaus
2021 Vapauden kutsu (Ein Hauch von Amerika), ohjaus
2019 Crescendo #makemusicnotwar, ohjaus, käsikirjoitus
2018 Lehman. Gier frisst Herz, tarina
2018 Tollwut, ohjaus
2016 Der König der Gosse, ohjaus
2015 Ätzend, ohjaus
2015 Kollaps, ohjaus
2014 Auf ewig Dein, ohjaus
2013 Franziska, ohjaus
2012 Und alle haben geschwiegen, ohjaus, käsikirjoitus
2012 München 72 – Das Attentat, ohjaus
2011 Blutige Strasse, ohjaus
2010 Der Uranberg, ohjaus
2010 Zivilcourage, ohjaus
2009 Minun elämäni, (Mein Leben - Marcel Reich-Ranicki), ohjaus
2009 Das Gespenst, ohjaus
2008 Alles für meinen Vater, ohjaus, käsikirjoitus
2005 Taistelu Berliinistä, (Die Luftbrücke - Nur der Himmel war frei), ohjaus
2002 Mutter auf der Palme, ohjaus
2002 Am Ende des Tunnels, ohjaus
2001 Der Mann von nebenan, ohjaus
1998 Liebestest, ohjaus
1992 Der Besucher, ohjaus, tarina, tuottaja
1988 Alexander Penn: Ich will sein in allem, ohjaus
Lähde:
Aiheesta muualla

Kirshner, Sheldon: A film about Israeli-Palestinian coexistence The Times of Israel.  29.4.2020. Viitattu 27.1.2023. (englanniksi)
De vuelta al barrio

| De vuelta al barrio |
| --- | --- |

Tyyli:  draama
Kestoaika:  60 min
Pääosissa:   Paul Martin  Mónica Sánchez 
Alkuperämaa:   Peru
Alkuperäiskieli:  espanja
Verkko:   América Televisión
Esitetty:  8. toukokuuta 2017 –
Tuotantokausia:  4
Jaksoja:  556
Aiheesta muualla
Virallinen sivusto
IMDb
De vuelta al barrio on televisioyhtiö América Televisiónin esittämä perulainen televisiosarja. Sen päärooleissa ovat Paul Martin ja Mónica Sánchez.
Aiheesta muualla

IMDB
Egypti (täsmennyssivu)

Egypti voi viitata seuraaviin:
Egypti, nykyinen valtio
muinainen Egypti, historiallinen alue ja valtio
egyptin kieli, muinaisessa Egyptissä puhuttu kieli
Dorothy Day

Dorothy Day
Dorothy Day (8. marraskuuta 1897 – 29. marraskuuta 1980) oli yhdysvaltalainen journalisti ja yhteiskunnallinen aktivisti, jota on luonnehdittu aikansa merkittävimmäksi katoliseksi amerikkalaiseksi. Hänen kirkollisuutensa oli luonteeltaan radikaalia, ja häntä luonnehdittiin katolisten omatunnoksi. Newsweek arvioi hänen ottaneen vuorisaarnan todella elämänohjeekseen. Hän kampanjoi Vietnamin sotaa vastaan. Dorothy Day on luokiteltu myös kristilliseksi anarkistiksi ja sosialistiksi. Dayn kanonisoimista pyhimykseksi on ajettu katolisen kirkon piirissä.
Elämä

Day kertoo elämäkerrassaan olleensa aina kiinnostunut radikaaleista elämäntavoista, kuten esimerkiksi anarkismista, sosialismista sekä kommunismista. Tämä veikin hänet toimittajan uralle ja osoittamaan mieltään esimerkiksi pasifismin, naisten äänioikeuden sekä työläisten oikeuksien puolesta.
Henkilökohtaisessa elämässä Daylla oli erinäisiä haasteita. Jälkikäteen hän piti yhtenä traumaattisimmista kokemuksistaan laitonta aborttia, jonka hän teki ollessaan suhteessa kirjoittaja Lionel Moisen kanssa. Tämän suhteen jälkeen Day avioitui Berkeley Tobeyn kanssa, joka oli sosialistisen The Masses -lehden toimittaja. Liitto kesti kuitenkin vain vuoden.
Vuonna 1925 Day rakastui Forster Batterhamiin ja sai vuonna 1926 tämän kanssa lapsen, Tamar Theresen. Tyttären syntymä vaikutti Dayhin voimakkaasti ja hän alkoi uskoa pyhyyteen ja Jumalaan. Day päätti kastaa lapsensa katolisessa kirkossa huolimatta siitä, että Batterham vastusti kaikkia instituutioita ja erityisesti uskonnollisia instituutioita. Kuusi kuukautta tämän jälkeen myös Day otti kasteen ja liittyi katoliseen kirkkoon. Tämä johti Dayn ja Batterhamin eroon.
Noin viisi vuotta myöhemmin Day tapasi ranskalaisen Peter Maurinin, joka kertoi Daylle katolisesta radikalismista. Day ja Maurin perustivat yhdessä The Catholic Worker -liikkeen sekä samannimisen lehden. Heidän tavoitteenaan oli levittää radikaalia oikeudenmukaisuuden sanomaa kristillisestä näkökulmasta vastavoimana kommunismille. Kyseinen liike toimii edelleen.
Club de Regatas Vasco da Gama

Club de Regatas Vasco da Gama eli Vasco Da Gama eli Vasco on Brasiliassa Rio de Janeirossa toimiva urheiluseura, pääasiassa jalkapalloseura.
Mestaruudet > Kansainväliset mestaruudet

Copa Libertadores
(1): 1998
Copa Mercosur
(1): 2000
Mestaruudet > Kotimaiset mestaruudet

Campeonato Brasileiro Série A
(4): 1974, 1989, 1997 ja 2000
Copa do Brasil
(1): 2011
Torneio Rio-São Paulo
(3): 1958, 1966 ja 1999
Mestaruudet > Osavaltiomestaruudet

Campeonato Carioca
(24): 1923, 1924, 1929, 1934, 1936, 1945, 1947, 1949, 1950, 1952, 1956, 1958, 1970, 1977, 1982, 1987, 1988, 1992, 1993, 1994, 1998, 2003, 2015, 2016
Aiheesta muualla

Wikimedia Commonsissa on kuvia tai muita tiedostoja aiheesta .
Ylen Elävä arkisto: Allianssi – Vasco da Gama Olympiastadionilla 1959
Campeonato Brasileiro Série A kausi 2018
América | Atlético Mineiro | Atlético Paranaense | Bahia | Botafogo | Ceará | Chapecoense | Corinthians | Cruzeiro | Flamengo | Fluminense | Grêmio | Internacional | Palmeiras | Paraná | Recife | Santos | São Paulo | Vasco da Gama | Vitória
Devon Murray

| Devon Murray |
| --- | --- |
 Devon Murray vuonna 2016
Henkilötiedot
Syntynyt: 28. lokakuuta 1988 (ikä 35) Kildaren kreivikunta, Irlanti
Ammatti:  näyttelijä
Näyttelijä
Merkittävät roolit:  Seamus Finnigan (Harry Potter -elokuvasarja)
Aiheesta muualla
www.devonmurray.net
IMDb 
Devon Michael Murray (s. 28. lokakuuta 1988 Kildaren kreivikunta) on irlantilainen näyttelijä. Hän on tunnettu roolistaan Seamus Finniganina Harry Potter -elokuvasarjassa. Lisäksi hän on näytellyt Christyä elokuvassa This Is My Father, Malachya elokuvassa Seitsemännen portaan enkeli ja Geoffreyta elokuvassa Yesterday's Children.
Murray syntyi Kildaren kreivikunnassa Irlannissa, ja on Michael ja Fidelma Murrayn ainoa lapsi. Menestyttyään maanlaajuisesti laulamalla kykykilpailuissa hän liittyi Billie Barryn esiintymiskouluun. Myöhemmin hän siirtyi The National Performing Arts School -esiintymiskouluun, ja menestyi menestymistään sitä mukaa kun hän kasvoi ja kehittyi. Murrayn näyttelijänura kuitenkin alkoi elokuvan This Is My Father myötä, mikä avasi ovet suurille elokuvarooleille. Seitsemännen portaan enkeli ja Yesterday's Children soivatkin Murraylle maailmanlaajuista huomiota ja auttoivat häntä pääsemään Seamus Finniganin rooliin Harry Potter -elokuviin.
Murray on kokenut ratsastaja, ja hän on kilpaillut lukuisissa kisoissa ympäri Irlantia. Hän on myös voittanut useita mitaleita. Muita Devonin harrastuksia ovat rullalautailu, mönkijät, tanssiminen ja rapmusiikki. Hän on sanonut ihailevansa muun muassa irlantilaismuusikko Christy Moorea.[lähde? ] Murray on roomalaiskatolinen.
Aiheesta muualla

Devon Murrayn kotisivu (Arkistoitu – Internet Archive) (englanniksi)
Dave Simmonds

Dave Simmonds (25. lokakuuta 1939 Lontoo - 23. lokakuuta 1972 Rungis, Ranska) oli brittiläinen ratamoottoripyöräilijä. Hän voitti 125cc-luokan maailmanmestaruuden vuonna 1969. Simmonds ajoi ratamoottoripyöräilyn MM-osakilpailuja 50cc-, 125cc-, 250cc-, 350cc- ja 500cc-luokissa.
Dave Simmonds ajoi ensimmäisen MM-osakilpailunsa vuonna 1965, mutta vuoteen 1969 asti hän osallistui vai yksittäisiin kilpailuihin. Simmonds pääsi vuonna 1969 kiertämään koko MM-sarjan Kawasakilla. Hän voitti kaudella kahdeksan osakilpailua ja maailmanmestaruuden. Maailmanmestaruus oli ensimmäinen Kawasakilla ajettu. Simmondsin paras kausi 500-kuutioisissa oli 1971, kun hän oli osakilpailuissa neljä kertaa palkintopallilla ja MM-sarjan kokonaispisteissä neljäs.
Dave Simmonds kuoli vuonna 1972, kun hän oli osallistumassa MM-sarjan ulkopuoliseen kilpailuun Rungis'ssa Pariisin lähellä. Simmonds oli pelastamassa naista palavasta asuntovaunusta, kun kaasupullo räjähti. Simmonds menehtyi palovammoihinsa.
Saavutukset > 125cc-luokka

Maailmanmestari 1969
10 osakilpailuvoittoa, 4 kakkossijaa ja 3 kolmossijaa
Saavutukset > 500cc-luokka

1 MM-osakilpailuvoitto, 2 kakkossijaa ja 2 kolmossijaa
Dead Island: Riptide

| Dead Island: Riptide |
| --- | --- |

Kehittäjä:  Techland
Julkaisija:  Deep Silver
Jakelija:  Spike Chunsoft, Steam, PlayStation Store ja PlayStation Now
Ohjaaja:  Paweł Marchewka
Tuottaja:  Jacek Brzeziński, Marek Soból
Suunnittelija:  Jacek Brzeziński
Taiteilija:  Krzysztof Kwiatek, Łukasz Skurczyński
Säveltäjä:  Pawel Blaszczak
Pelisarja:  Dead Island
Pelimoottori:  Chrome Engine 5
Julkaistu:  NA 23.4. 2013AU 23.4. 2013EU 26.4. 2013
Lajityyppi:  toimintaseikkailupeli, selviytymiskauhu, avoin pelimaailma
Pelimuoto:  yksinpeli, moninpeli
Ikäluokitus:  CERO: Z (alkaen 18 vuotta)  ESRB: Alkaen 17 vuotta  PEGI 18 
Alusta:  Microsoft Windows, PlayStation 3, Xbox 360
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK      : 
Dead Island: Riptide on selviytymiskauhu- ja toimintaseikkailupeli. Peli suunniteltiin laajennuksena Dead Island -pelille mutta julkaistiin itsenäisenä pelinä.
Peli on julkaistu kesäkuussa 2012 Windowsille, PlayStation 3:lle ja Xbox 360:lle. Pelistä julkaistiin myös versiot PlayStation 4:lle, Xbox Onelle ja SteamOS:lle 31. toukokuuta 2016.
Vastaanotto

GameSpotin arvostelussa peli sai 4/10.
Käännös suomeksi
C’mon and Love Me

| ”C’mon and Love Me” Kiss |
| --- | --- | --- |

Singlen tiedot
 Albumilta: Dressed to Kill
 B-puoli: ”Getaway”
 Julkaistu: 10. heinäkuuta 1975
 Tekijä(t): Paul Stanley
 Tuottaja(t): Neil Bogart & Kiss
 Tyylilaji: hard rock
 Kesto: 02.57
 Levy-yhtiö: Casablanca
Kissin muut singlet
| ”Rock and Roll All Nite” 1975 | ”C’mon and Love Me” 1975 | ”Rock and Roll All Nite (Live)” 1975 |
C’mon and Love Me/Getaway on Kiss-yhtyeen single vuodelta 1975. Laulaja-kitaristi Paul Stanley on kirjoittanut kappaleen C'mon and Love Me ja kappaleen Getaway on kirjoittanut soolokitaristi Ace Frehley. Stanley laulaa kappaleen C'mon and Love Me ja rumpali Peter Criss kappaleen Getaway.
Kappaleet

C’mon and Love Me (säv., san. ja sov. Paul Stanley)
Getaway (säv., san. ja sov. Ace Frehley)
Kokoonpano

Paul Stanley – rytmikitara, laulu (kappaleessa C'mon and Love Me), taustalaulu
Gene Simmons – bassokitara, taustalaulu
Ace Frehley – soolokitara, taustalaulu
Peter Criss – rummut, taustalaulu, laulu (kappaleessa Getaway)
Eboshi

Piirros eboshi-hatusta
Eboshi (jap. 烏帽子, eboshi) on japanilainen miesten päähine, joka oli käytössä lähinnä miesten virallisena tai seremonillisena päähineenä, Heian-kaudelta Meiji-kauden alkuun. Päähine valmistettiin mustasta hevosenjouhikankaasta ja joskus "tärkättiin" lakkaamalla. Malleja oli erilaisia, riippuen käyttötilanteesta ja henkilön arvoasemasta.
Nykyisin eboshi päähine on jo siirtynyt historiaan, sellaisia näkyy nō- ja kabuki-teatterin lavalla ja historiallisia pukuja esittelevissä kulkueissa.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.tozando.com/int/support-services-dictionary-eboshi (Arkistoitu – Internet Archive)
Commodore 1541

| Commodore 1541 |
| --- | --- |

Tyyppi:  massamuistilaite
Valmistaja(t):  Commodore
Tallennusmedia:  170 KB levyke
Alusta:  Commodore 64
Commodore 1541 (eli CBM 1541, alkuperäiseltä nimeltään VIC-1541) on Commodoren valmistama 5¼" levykkeitä käyttänyt levykeasema, joka tuli myyntiin vuonna 1983. Se käyttää Commodoren omaa sarjakaapeliliitäntää ja on yhteensopiva Commodoren 8-bittisten kotitietokoneiden kanssa ja oli muun muassa Commodore 64:n käyttäjien keskuudessa suosittu levyasema.
1541 käyttää kaksinkertaisen tiheyden (Double Density) levykkeitä yksipuolisena. Yhdelle levypuolelle voidaan tallentaa 170 kilotavua tietoa. Kapasiteetti johtuu siitä, että levyn koodaustapana on Group Code Recording (GCR). Myös yhdelle uralle mahtuvien sektorien määrä vaihtelee 17–21 sen mukaan, miten kaukana ura on levyn keskustasta. Monesti kaksipuolisista levyistä kuitenkin käytännössä käytettiin molemmat puolet, koska levy toimi myös ympäri käännettynä.
Asema ei voi lukea CP/M:n MFM-koodausta käyttäviä levykkeitä, mikä oli ongelma esimerkiksi Commodore 128:n kanssa, joka pystyy ajamaan CP/M-ohjelmia.
Commodorella on myös MFM-koodausta tukeva levykeasema Commodore 1571 joka on myös yhteensopiva 1541:n kanssa.
1541:ssä on oma MOS 6502 -mikroprosessori ja kaksi kilotavua RAM-muistia. Suoritin toimii sekä levykontrollerina että levyaseman käyttöjärjestelmän hoitajana: tämän ansiosta tietokonetta itseään ei tarvittu kaikkien levytoimenpiteiden tekemiseen, tietokonetta pystyi käyttämään pitkien levyoperaatioiden aikana (esimerkiksi levykkeiden alustus kesti pitkään), eikä tietokoneeseen itseensä tarvinnut asentaa ylimääräisiä laitteita eikä muistiin ladata erillisiä apuohjelmia. Levykeaseman käyttöjärjestelmä on nimeltään CBM DOS 2.6.
Liitäntä on Commodoren oma sarjaliitäntä CBM-488. Tämä väylä otettiin käyttöön VIC-20:ssa korvaamaan Commodore PET -koneissa käytetty liian kallis IEEE-448-rinnakkaisliitäntä. Liittimenä on DIN-6. Commodoren dokumentit listaavat tiedonsiirron nopeudeksi 300 tavua sekunnissa. Sarjaliitännän erittäin hidas nopeus johtuu VIC-20-koneen aiemman Commodore 1540 -levyaseman 6522 VIA -UART-piirin bugista. Viallisen komponentin vuoksi asema joutui käyttämään ohjelmallista tiedonsiirtoa ja purkamaan tavut biteiksi ja siirtämään ne yksi kerrallaan. Ominaisuus säilytettiin 1541:ssa yhteensopivuuden vuoksi.
Käyttö

Commodore 64:ssa levykkeen hakemiston tarkastelu tapahtuu komennolla LOAD "$",8. Tämä lataa hakemiston BASIC-ohjelmien muistiavaruuteen (ja tuhoaa olemassa olevan ohjelman). Tämän jälkeen hakemiston voi listata komennolla LIST. Commodore BASIC 3.5:ssa ja uudemmissa on myös komento CATALOG.
Tiedoston tallentaminen tapahtuu BASIC:istä avaamalla tiedosto ja kirjoittamalle sinne.
Esimerkkikoodi:
OPEN 3,8,4,"0:TIEDOSTO,SEQ,WRITE" avaa ja luo levykkeelle TIEDOSTO-nimisen SEQ-tyyppisen tiedoston.
OPEN-komennon parametrit ovat:
tiedoston numero (3), joka vastaa Unix-tyyppisen käyttöjärjestelmän tiedostokuvaajaa (File Descriptor, FD). Tämä on käyttöjärjestelmän tietorakenne joka ei välity levykeasemalle.
oheislaitteen numero (8). Ensimmäinen levykeasema on numero 8 ja toinen 9. Laitteet 0--3 ovat näppäimistö, kasettiasema, sarjaportti ja näyttö.
kommunikaatiokanava (4) tietokoneen ja levykeaseman välillä. Näin voidaan käsitellä useita tiedostoja samaan aikaan.
lainausmerkeissä on levykeasemalle lähettävä komentorivi. SEQ ja WRITE -parametrit voi myös kirjoittaa lyhyemmin S ja Q.
Tiedostoon voi kirjoittaa käskyllä:
PRINT#3, "Terve maailma"
Tiedosto on suljettava käskyllä:
CLOSE 3.
Tämän jälkeen ohjelma:
10 OPEN 2,8,2,"0:TIEDOSTO,S,R"
20 INPUT#2, RIVI$
30 CLOSE 2
40 PRINT RIVI$
Lukee tiedostosta yhden rivin ja tulostaa sen.
Levykeaseman käyttöjärjestelmälle pääsee antamaan komentoja käyttämällä komentokanavaa, joka on kommunikaatiokanava 15. Tämän avulla suoritetaan erilaisia toimintoja, kuten levykkeen alustaminen, tiedostojen poisto ja uudelleennimeäminen, kopiointi, aseman resetointi ja tiedostojärjestelmän tarkistus (vastaa CHKDSK/fsck-toimintoja muissa käyttöjärjestelmissä). Tiedoston poisto levykkeeltä tapahtuisi komennolla: OPEN 15,8,15,"S0:TIEDOSTO":CLOSE 15.
DOS ja tiedostojärjestelmä

1541 ja sen levykäyttöjärjestelmä voi tallentaa levylle 144 tiedostoa. Järjestelmä ei tue alihakemistoja. Päähakemisto on tallennettu varatulle uralle 18, joka on noin levyn puolivälissä. Tiedoston nimi voi olla 16 tavua pitkä ja päättyy nollamerkkiin.
Tiedostoja on eri tyyppisiä:
SEQ on tavuvirta-tyyppinen (Unix-tyyppinen) tiedosto, jonka voi lukea alusta loppuun. Tiedostolla ei ole sisäistä rakennetta.
PRG on ohjelmatiedosto. Tiedoston kaksi ensimmäistä tavua ovat osoite, josta KERNALin rutiini aloittaa ohjelman suorituksen.
REL on rakenteinen tietokanta-tyyppinen tiedosto. Tiedostossa on indeksointimekanismi ja korkeintaan 254-tavuisia tietueita, joita voi ladata tiedoston eri kohdista.
USR tämä tyyppi on identtinen SEQ-tiedostojen kanssa. Alkuperäisenä tarkoituksena oli, että nämä ovat levykeaseman levykäyttöjärjestelmän ohjelmatiedostoja.
DEL dokumentoimaton tyyppi, joita ei voi suoraan luoda.
Jos hakemistolistauksessa tiedoston tyypin edessä on *-merkki, se merkitsee, että tiedostoa ei suljettu oikein tallentamisen yhteydessä ja se voi olla vioittunut. Jos tiedosto poistetaan, se merkitään *DEL-tyyppiseksi ja sen tilan voi myöhemmin käyttää uusien tiedostojen tallentamiseen.
<-merkki merkitsee, että tiedosto on kirjoitussuojattu. Tällaista tiedostoa ei voi poistaa ilman kolmannen osapuolen ohjelmaa.
Tilanvaraus tapahtuu BAM (Block Availability Map) -tietorakenteella. 1541 varaa yhden tavun tallentamaan kunkin uran sektorien määrän ja kolme tavua, jotka sisältävät bittikartan uran varatuista sektoreista. Jokaisesta tiedostolle varatusta 256 tavun sektorista varataan kaksi tavua osoittamaan seuraavaa tiedostolle varattua uraa ja sektoria.